Naoned e Breizh
Naoned e Breizh eo lugan brezhonek ar Vretoned a stourm a-enep rannidigezh Breizh etre an div rannvro c'hall Rannvro Breizh ha Pays de la Loire.

Istor
E rouantelezh Breizh edo Bro-Naoned abaoe amzer Nevenoe hag e proviñs Breizh edo c'hoazh betek 1790 pa voe diskaret ar proviñsoù gall e 1790.

Un niver mat a dud e-touez poblañs Naoned o deus c'hoant da welout distro "ofisiel" Naoned e kumuniezh Breizh. Memes tra gant an dud eus Liger-Atlantel hag an departamantoù breizhat all (meur a sontadeg en deus diskouezet an dra-mañ). Daoust da se n'eo ket gwall zedennet ar maer Jean-Marc Ayrault gant an afer. Patrick Mareschal avat, prezidant Kuzul departamant Liger-Atlantel abaoe 2004, zo a-du gant adunvaniezh Breizh. Unan eus krouerien ar gevredigezh CUAB (Comité pour l'Unité Administrative de la Bretagne), deuet da vezañ Breizh adunvan, an hini eo. Jean-Marc Ayrault ha Patrick Mareschal zo e-barzh ar memes strollad politikel, ar Strollad Sokialour Gall.

Manifestadegoù a zo bet abaoe ar bloavezhioù 1970 dreist-holl, gant Naonediz ha gant Bretoned all o tont eus Breizh a-bezh, met n'int ket bet selaouet c'hoazh. An hini ziwezhañ eo ar FestiManif BZH + he doa bodadet 10 000 den e miz Gwengolo 2008. Stourmet e vez gant ar gevredigezh Breizh adunvan, ar strollad re yaouank 44=Breizh, ha gant strolladoù politikel zo, en o zouez an UDB (Unvaniezh Demokratel Breizh), Strollad Breizh hag Emgann.

E-kerzh votadegoù Prezidant Bro-C'hall 2007, lod eus ar gannaded a oa a-du da sellet a-dost ouzh an doser "Naoned e Breizh", evel Dominique Voynet pe François Bayrou. Daoust hag-eñ en deus levezon vot Naonediz ? Se ne ouezer ket...

Nicolas Sarkozy a oa en em c'houlennet d'ar 27 a viz Du 2008 ha ne vefe ket adunvaniezh Breizh un dra vat, e-pad Kendalc'h meur maered Frañs 2008. Addihunet eo bet ar breud foran e touez ar bolitikourien gant ar frazenn-mañ, met n'eo ket gwall sklaer c'hoazh penaos e troio an traoù.

E miz Kerzu 2011 en deus disklêriet ur besprezidant PS eus kuzul ranvro ar Pays de Loire e oa a-du gant ur rannvro vras.

2014
E derou 2014 e felle d'ar gouarnamant gall adober ar rannvroioù gall. 
E 2014 ez eus bet div vanifestadeg evit Naoned e Breizh. Ha pennadoù e-leizh zo bet er c'hazetennoù.

Ur vanifestadeg all a vo e dibenn Gwengolo 2014.

Politikourien a-du gant Naoned e Breizh

Politikourien vreizhat
Isabelle Le Bal, kuzulierez-rannvro
 Paul Molac, kannad Morbihan
Mona Bras, bet kuzulierez-rannvro
Marc Le Fur, kannad Aodoù-an-Arvor
Lena Louarn, kuzulierez-rannvro
François de Rugy, kannad Liger-Atlantel, met n'eo ket ken sklaer-se abaoe un nebeud bloavezhioù
Patrick Mareschal, bet prezidant Kuzul-departamant Liger-Atlantel
 David Robo, maer Gwened
 Loig Chesnais-Girard, prezidant Rannvro Breizh

Politikourien a-enep Naoned e Breizh

Politikourien vreizhat
 Strollad Sokialour (Frañs) : 
Nathalie Appéré, maerez Roazhon
Marylise Lebranchu, bet ministr ha maerez Montroulez
 Johanna Rolland, maerez Naoned
 François Cuillandre, maer Brest
 Michaël Quernez, besprezidant kuzul Penn-ar-Bed
 Philippe Grosvalet, prezidant Kuzul Liger-Atlantel
 Philippe Chesnut, prezidant Kuzul Il-ha-Gwilen

Politikourien c'hall
Jean-Marc Ayrault, bet maer Naoned, bet kentañ ministr
François Fillon, bet kannad ha kentañ ministr
Manuel Valls, bet kannad ha kentañ ministr
Emmanuel Macron, prezidant ar republik (n'eo ket sklaer)

Notennoù

Liammoù diavaez

Emsav Breizh
Politikerezh Breizh